Tervetuloa Isännän pöydässä ohjelmaan. Olen Martti Ojares -
ja tänään vieraanani on Kristoffer Streng Vaasasta.
Tervetuloa. - Kiitoksia.
Olet Vaasassa syntynytkin ilmeisesti. - Kyllä.
Olet Etelä-Pohjanmaan ruotsinkieliseltä alueelta, -
joka on kai Pohjanmaa nimeltään. Käytkö vähän läpi millaiseen -
perheeseen synnyit ja olivatko uskonasiat siellä läsnä jne.
Minulla on yksi veli. Isä elätti meidät trubaduurina.
Hänen nimensä on Håkan ja hänen kanssaan -
aloitinkin laulamaan 9-vuotiaana.
Äitini oli mukana perheyhtiössä.
Meillä oli mummo alakerrassa, että aika turvallista.
Rukoiltiin ennen syömistä ja nukkumaan menoa.
Oli ihan sellaista arkiuskoa.
En ole koskaan siis... -
en muista että olisin koskaan miettinyt, että Jumala ei olisi olemassa.
Se on ollut luonnollista.
Sitten lauloin isäni kanssa myös hengellisiä lauluja.
Se oli hyvää kylvöä sydämeen.
Olin ehkä 13-14-vuotias, -
kun sain Gideoneilta Uuden Testamentin.
Kirjoitin siihen, että haluan ottaa vastaan Jeesuksen.
Se oli askel eteenpäin.
Rippikoulun otin ihan vakavasti.
Halusin sanoa 'kyllä', 'tahdon' -
ja uskoa ihan sydämestä.
Sen jälkeen jatkoin seurakunnassa isoisena.
18-vuotiaana sain Hengen kasteen.
Se oli kyllä vallankumous hengelliseen elämään.
Raamattu ja hengelliset asiat tulivat niin todeksi.
Siitä opetuslapseuteni alkoi.
Millainen tapahtuma oli se, kun sait henkikasteen?
Olin OAS nimisessä -
nuorisokokouksessa Pietarsaaressa.
Siellä oli Englannista kirkkoherra, -
joka puhui Apostolien tekojen ensimmäisistä kappaleista, -
missä kerrotaan, että opetuslasten pitää odottaa -
kunnes he saavat voiman.
Teemana oli liekit, jotka tulivat.
Pyhän Hengen lahja, Hengen vuodatus.
Tämä kirkkoherra antoi sitten mahdollisuuden, -
että kaikki haluavat saavat Hengen kasteen.
Kaikkien piti laskea päänsä ja nostaa kätensä.
Siinä hetkessä ei tapahtunut mitään mutta ylistyksen aikana -
tuli valtava aalto ihan minun päälle.
Se oli ihan kuin samppanjapullon korkki olisi lähtenyt irti.
Puhuin siellä kielillä koko yön.
Se oli voimallinen. - Voimallinen kokemus.
Missä vaiheessa lapsena havaitsit, -
että sinulla on musikaalinen lahja?
Minun isoisänihän teki viuluja -
ja sain viulun jo 4-5-vuotiaana.
Muutaman vuoden soitin mutta se ei ollut ihan minun instrumentteja.
Aloin sitten soittamaan rumpuja.
Isäni kanssa oli ensimmäinen keikka Japanissa.
Olin 9-vuotias ja -
Finnair halusi hänet sinne esiintymään.
Hän sai ottaa perheensä mukaan.
He kysyivät, onko joku muu perheessä, joka voisi laulaa?
Se olin sitten minä, joka lauloi siellä japaniksi.
Se liittyy Finnairin Aasian reitin avajaisiin.
Aivan. He avasivat sen pohjoisnavan reitin.
Neuvostoliiton aikana ei saanut mennä suoraan.
Sinä nuorena todella huomasit, että sinulla on lahjoja.
Tietysti isällä oli niitä ja se oli tuttua kotoa.
Miten se sitten kehittyi samalla, kun äsken kerroit, -
että 18-vuotiaana sait henkikasteen.
Muuttuiko musiikki entistä enemmän hengelliseksi?
No joo.
Minä olin vähän oopperaakin laulamassa 19-vuotiaana.
Sen jälkeen, juuri tämän Hengen kasteen jälkeen -
hengelliset asiat tulivat niin tärkeiksi, -
etten halunnut laulaa enää mitään, mikä ei merkitse jotakin.
Maailman lauluja? - Niin maailman lauluja.
Jeesus oli se juttu, mistä halusin laulaa.
Olet ollut aika monessa luterilaisessa seurakunnassa kanttorina.
Joo. Sekin oli johdatus. En ollut ajatellut sitäkään, -
koska minulla oli oopperaura mielessä.
Se oli naapurin mummo, joka sanoi, kun siellä oli kanttorin virka auki, -
että eikö tuo olisi sinulle sopiva?
"Ehkä" ajattelin ja menin puhumaan kirkkoherran kanssa.
Sain sijaisuuden vaikka en ollut soittanut urkuja ollenkaan.
Mutta laululla pääsee pitkälle, kun laulaa kovalla äänellä -
ja on soittanut pianoa, niin pääsee aika hyvin säestämään.
Sitten tuli seuraava sijaisuus ja sen jälkeen päätin, -
koska minulla oli musiikkiopinnot kesken, -
niin päätin tehdä kanttoritutkinnon.
Oulun konservatorion kautta sain sen tehtyä.
Nyt sinä olet Suomen kansalle muutaman kuukauden aikana -
osoittanut hengellisiä lahjoja ja laulunlahjoja -
presidentti Kyösti Kallion rukouksella, joka on aika tunnettu.
80 vuottako siitä on.
Sinä parin muun laulajan kanssa olette sitä yhdessä esittäneet.
Siinä on valtavat sanat, tässä Kyösti Kallion rukouksessa, -
mutta myöskin sinä olet tehnyt siihen sävelmän.
Kerro, miten tämä homma alkoi.
Se on ollut hyvin esillä sekä radiossa että somessa.
Tammikuussa sain sydämelle, että haluaisin tehdä tähän melodian.
Otin selvää ettei kukaan ole tehnyt sitä aikaisemmin.
Sain inspiraation ja se on ollut tosi kivaa nyt kun on ollut korona-aika -
ja tosi synkkä vuosi muuten.
Oli tosi kivaa, että sain sellaisen lahjan Herralta.
Se ei ollut ihan helppoa, koska sitähän ei ole kirjoitettu lauluksi.
Jotenkin Herra siinä johdatti ja sain säätää, -
eikä tarvinnut ottaa paljon pois sanoja.
Vähän muokkasin mutta suurin osa on ihan alkuperäistä.
Annoin sen kuunneltavaksi Ari Koskelle, joka myös laulaa siinä.
Hän sanoi, että kyllä siinä nainen pitäisi olla myös.
Rukoilin naista, jolla olisi -
sydämellä rukoilla Suomen puolesta.
Kun rukoilin, niin kuulin naisen nimen ja se oli Linda Laukkonen.
Soitin Lindalle ja hän oli tosi kiinnostunut tulemaan.
Samalla puheella hän kysyi, että oletko ajatellut tehdä musiikkivideon?
Ahaa, se oli minulle uusi asia.
En ole tehnyt tällaista aikaisemmin.
Minulla ei ollut tähän ollenkaan varaa, piti rukoilla -
ja pyytää sponsoreita -
jos olisi halukkaita kannustamaan.
Se oli niin ihmeellistä. Koko ajan Herran johdatusta.
Kun kysyin kuvaustiimiä, niin sain yhden summan.
Sitten sain vähän halvemman summan ja sitten vielä halvemman.
Siinä oli koko ajan Herran johdatus.
Kun jäi vähän kesken, -
eikä yhdellä viikolla tapahtunut mitään, -
niin mietin miten tämä nyt etenee?
Kuulin Pyhän Hengen lempeän äänen, -
että minä en ole maksanut kymmenyksiä pitkään aikaan.
Jaa, se on totta. Se oli niin lempeästi ja armollisesti sanottu.
Ei ollut mikään pakko vaan tiesin, että tämä on Jumalan tahto.
Katsoin, että minulla oli tilillä ihan sopiva summa, -
prikulleen se kymmenys.
Seuraavana päivänä veli soitti ja kysyi, kuinka paljon tarvitsen.
Kaikki kustannukset olivat siinä.
Se vahvisti sen, että Jumala on tässä mukana. - Aamen.
Nyt kun se julkaistiin, halusin ettei siitä tule mitään taakkaa.
Sitä saa vapaasti levittää, -
jotta mahdollisemman monet saisivat sitä kuunnella ja katsoa.
Laitoin sen You tubeen viikkoa ennen vappua.
Nyt on kesäkuun 17. päivä ja on yli 35.000 katsojaa.
Plus sitten televisiossa. - Joo televisiossa.
Useammankin kerran.
Vappujuhlakin oli Jumalan johdatus, että ehdimme siihen mukaan.
Miten te laulajina, kun te harjoittelitte sitä, -
kun siinä on niin valtavan hyvät sanat, siinä rukouksessa, -
niin miten se teihin kolmeen vaikutti? Kuinka kauan harjoittelitte sitä?
Kaikki uskovaiset ymmärtävät mistä siinä on kyse, -
nämä kollegani.
Mehän nauhoitimme ensin studiossa erikseen.
Musiikkihan oli valmiina silloin, kun video nauhoitettiin.
Seppo Pulkkisella, joka sitä kuvasi, oli hyviä ideoita itse yhteistyössä.
Hänen ideansa oli sekin, että Nivalan kirkossa nauhoitettaisiin.
Siellä presidentti Kallion museossa oli hänen vanha työpöytä.
Siihen tuli paljon Kalliota mukaan mutta ei kuitenkaan liikaa.
Minä en esitä häntä siinä mutta -
presidentin roolissa tietysti olin ja rukoilin Suomen puolesta.
Se on tärkeätä.
Millaista palautetta olet saanut tästä musiikista?
Tosi paljon hyvää palautetta.
Enimmäkseen You tube kanavalla voi lukea, -
että tosi monet ovat tykänneet.
Ovat kiitollisia ja painottavat sitä, että se on -
juuri tähän aikaan niin ajankohtainen.
Jotkut rukoilevat joka aamu sen mukaan ja laittavat soimaan.
Se tuntuu hyvältä, että ihmiset tykkäävät.
Luuletko, että tämä avaa sinulle joitakin uusia -
vastaavia musiikkisävellyksiä?
Kyllä minä luulen, että Herra saa johtaa miten polkuni etenee.
Sehän on ihan luonnollista, -
että kun suuri yleisö huomaa, mitä on tehnyt, -
niin sitten saa enemmän tilaisuuksia.
Haluan laulaa Herran kunniaksi -
ja olen saanut tosi paljon Herralta apua ja parannusta.
Olen vapautunut tosi vaikeista asioista.
Olen niin kiitollinen, että haluan levittää ja kertoa ilosanomaa, -
että Herra voi vapauttaa ja parantaa.
Määrättyjen taisteluiden kautta olet tähän päivään tullut.
Voi sanoa, niin kuin äsken sanoit, -
että kiitoksen kanssa tällä hetkellä. Herra on tehnyt hyvää. - Aamen.
Me näytämme tämän sinun musiikkisi, -
se kestää noin 8 minuuttia, -
mutta ennen sitä kysyn, kun on vielä vähän aikaa.
Olet ollut useammassa luteri- laisessa seurakunnassa kanttorina.
Haluatko sanoa jotain, kun olet seurannut, -
miten kristillisyys on näkynyt sinun näkökulmastasi Suomessa?
Oi oi.
Mehän tarvitsemme enemmän Jeesusta kaikissa seurakunnissa.
Se on ihan selvä asia, ja enemmän Pyhää Henkeä.
On vaarallista, kun uskonnollisuus, rituaalit ja sellaista tulee.
Ne vetävät mutta pitäisi antaa enemmän tilaa -
Pyhälle Hengelle, että Hän saa vaikuttaa.
Rukoilu toisten puolesta on tosi tärkeää, -
koska Jumala ei halua, että olemme sairaita tai huonolla tuulella.
Hän haluaa antaa meille ilon ja yltäkylläisyyden elämään.
Voisitko nyt käyttää ns. vapaansanan tässä katsojillemme -
ennen kuin sinun musiikkisi tulee, ole hyvä. - Kiitos.
Rakas Suomenmaa ja kansalaiset.
Niin kuin presidentin rukouksessa laulamme, -
"rakkautesi olkoon meissä se voima".
Rakastaa toisiamme on korkein käsky.
Se, että jättäisimme kaikki vihapuheet -
ja kaikki surut ja katsomme Jeesukseen.
Jeesus on ainoa pelastaja.
Hän on ainut tie elämään ja ainoa, joka voi pelastaa meidät.
Aamen.
Kiitos. Näin on, mitä sinä sanoit, että Jeesus on se avainnimi.
Vain Hänen nimensä kautta pääsemme perille kerran.
Kiitos tästä ohjelmasta ja innolla jäämme kaikki katsomaan -
tätä sinun videotasi. - Aamen, kiitos.
Kiitos, että tulit tänne ja saamme jatkossakin kuulla musikaalia -
tai muuta, mitä tulet tekemään. Kiitos. - Kiitos.
Olet juuri katsonut Isännän pöydässä ohjelman.
Mikäli ohjelmasarja on koskettanut sinua -
voit olla tukemassa ohjelmasarjan tuottamista.
Voit soittaa numeroon 0600-10177 -
tai lahjoittaa ruudussa näkyvälle pankkitilille -
käyttäen viitenumeroa 8617.
Kiitos tuestasi.
Tekstitys: Mauri Porkola